Krasimir Balăkov

Krasimir Gentsjev Balăkov (bulgarsk: ; født 29. mars 1966 i Veliko Tarnovo) er en bulgarsk tidligere fotballspiller og nåværende trener for HNK Hajduk Split, som blant annet spilte offensiv midtbane hos VfB Stuttgart samt flere andre europeiske klubber. Han fikk også flere landskamper for  og er blant de som har flest landskamper for Bulgaria gjennom tidene.

Balăkov startet sin spillerkarriere i den lokale klubben Etar Veliko Tarnovo i 1982, før han i 1991 dro på et lengre utenlandsopphold hos den portugisiske klubben Sporting Lisboa. I 1995 dro han videre til VfB Stuttgart, hvor han blant annet var med på vinne UEFA Intertoto Cup to ganger (2000 og 2002) samt DFB-Pokal i 1997. Han la opp som aktiv fotballspiller i 2003 etter å ha spilt over 230 seriekamper for Stuttgart.

 Trenerkarriere 
Like etter at han la opp som spiller gikk Balăkov inn i trenerrollen hos VfB Stuttgart, hvor han fungerte som assistenttrener fra 2003 til 2005. Etter dette var han spillende trener for den tyske klubben VFC Plauen (én kamp som spiller i 2005) før han dro videre til sveitsisk fotball og ble ansatt som hovedtrener for Grasshopper Club Zürich (2006–2007) og FC St. Gallen (2007–2008). I perioden 2008 til 2010 var han hovedtrener for PSFC Chernomorets Burgas i hjemlandet før han i 2011 ble ansatt som trener for den kroatiske klubben HNK Hajduk Split.

 Landslagskarriere 
Balăkov spilte i årene mellom 1988 og 2003 totalt 92 landskamper og scoret 16 mål for . Han var med i den bulgarske troppen under VM i fotball 1994 og VM i fotball 1998, hvor han i førstnevnte turnering var med på å føre laget helt frem til semifinalen. Balăkov var dessuten en del av Bulgarias tropp til EM i fotball 1996.

Referanser

 Eksterne lenker 

 Footballdatabase.eu – Spillerinfo om Balăkov
 National-football-teams.com – Spillerinfo om Balăkov

Kategori:Bulgarske fotballspillere
Kategori:Bulgarske fotballtrenere
Kategori:Spillere i Fotball-VM 1994
Kategori:Spillere i Fotball-EM 1996
Kategori:Spillere i Fotball-VM 1998
Kategori:Fotballspillere for Sporting Lisboa
Kategori:Fotballspillere for VfB Stuttgart 1893
Kategori:Fotballtrenere for Grasshopper Club Zürich
Kategori:Fotballtrenere for FC St. Gallen
Kategori:Fotballtrenere for PFC Chernomorets Burgas
Kategori:Fotballtrenere for HNK Hajduk Split
Kategori:Fotballtrenere for 1. FC Kaiserslautern
Kategori:Fotballtrenere for PFC Litex Lovetj
Kategori:Trenere for Bulgarias herrelandslag i fotball
Kategori:Personer fra Veliko Tarnovo